**Ministru kabineta noteikumu projekta**

**“Grozījumi Ministru kabineta 2015. gada 24. februāra noteikumos Nr. 106 “Noteikumi par speciālo ekonomisko zonu un brīvostu kapitālsabiedrību un pašvaldību pārskatu veidlapu paraugiem un to aizpildīšanas un iesniegšanas kārtību” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Grozījumi Ministru kabineta 2015. gada 24. februāra noteikumos Nr. 106 “Noteikumi par speciālo ekonomisko zonu un brīvostu kapitālsabiedrību un pašvaldību pārskatu veidlapu paraugiem un to aizpildīšanas un iesniegšanas kārtību” (turpmāk – noteikumu projekts) izstrādāts, lai:* precizētu terminus Valsts ieņēmumu dienestam iesniedzamajos pārskatos saistībā ar jauno atbalsta veidu par paredzamajām algu izmaksām Latgales, Rēzeknes un Liepājas speciālās ekonomiskās zonas kapitālsabiedrībām;
* nodrošinātu piešķirto tiešo nodokļu atlaižu izsekojamību, kas attiecas uz visiem speciālo ekonomisko zonu un brīvostu kapitālsabiedrību ieguldījumu projektiem.

Noteikumu projekts stāsies spēkā pēc tā publicēšanas oficiālajā laikrakstā “Latvijas Vēstnesis”.  |

|  |
| --- |
| **I. Tiesību akta projekta izstrādes nepieciešamība**  |
| 1. | Pamatojums | 2020. gada 11. jūnijā stājās spēkā grozījumi likumā “Par nodokļu piemērošanu brīvostās un speciālajās ekonomiskajās zonās” un grozījumi Latgales speciālās ekonomiskās zonas likumā, kas paredz jaunu atbalstu Latgales un Rēzeknes speciālās ekonomiskās zonas (turpmāk – SEZ) kapitālsabiedrībām – pretendēt arī uz tiešo nodokļu atvieglojumiem par ieguldījumiem paredzamajās algu izmaksās jaunradītajās darba vietās. Savukārt, 2021. gada 8. jūnijā stājās spēkā grozījumi likumā “Par nodokļu piemērošanu brīvostās un speciālajās ekonomiskajās zonās” par šāda jauna atbalsta veida attiecināšanu arī uz Liepājas SEZ kapitālsabiedrībām.Vienlaikus likumā “Par nodokļu piemērošanu brīvostās un speciālajās ekonomiskajās zonās” ir noteiktas izmaiņas attiecībā par 12. pantu “Informācijas sniegšana par tiešo nodokļu atlaižu piemērošanu”, kurā tiek precizēts Valsts ieņēmumu dienestam (turpmāk – VID) iesniedzamā pārskata par uzkrāto tiešo nodokļu atlaižu summu un uzkrāto attiecināmo izmaksu summu nosaukums. Iepriekš iesniedzamā pārskata nosaukums noteica iesniegt pārskatu par uzkrāto tiešo nodokļu atlaižu summu un uzkrāto ieguldījumu summu. Iesniedzamā pārskata, veidlapu paraugus un to aizpildīšanas kārtību nosaka Ministru kabinets, tāpēc noteikumu projekts izstrādāts, pamatojoties uz jau noteikto deleģējumu likuma “Par nodokļu piemērošanu brīvostās un speciālajās ekonomiskajās zonās” 12. panta otrajā daļā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2015. gada 24. februāra noteikumos Nr. 106 “Noteikumi par speciālo ekonomisko zonu un brīvostu kapitālsabiedrību un pašvaldību pārskatu veidlapu paraugiem un to aizpildīšanas un iesniegšanas kārtību” tiek lietoti termini “uzkrātā ieguldījumu summa” un “līgums par ieguldījumu veikšanu” attiecībā uz atbalstu par ieguldījumiem. Grozījumi likumā “Par nodokļu piemērošanu brīvostās un speciālajās ekonomiskajās zonās” un Latgales speciālās ekonomiskās zonas likumā paredz jaunu terminu “paredzamās algu izmaksas”, “līgums par paredzamo algu veikšanu” un “uzkrātā attiecināmo izmaksu summa” ieviešanu.Vienlaikus noteikuma projekta ietvaros ir nepieciešams risināt jautājumu par piešķirto tiešo nodokļu atlaižu izsekojamību, lai nepieciešamības gadījumā VID varētu aprēķināt nelikumīga valsts atbalsta summu, kas ir saskaņā ar Ministru kabineta 2020. gada 17. decembra noteikumos Nr. 818 “ Kārtība, kādā aprēķina un iekasē nelikumīgu valsts atbalstu un procentus” noteikto, ka *“Jautājums par nepieciešamajiem izejas datiem nelikumīga valsts atbalsta summas aprēķinam ir izvērtējams un risināms citos normatīvajos aktos, piemēram, paredzot atbilstošus grozījumus Ministru kabineta 2015. gada 24. februāra noteikumos Nr. 106 “Noteikumi par speciālo ekonomisko zonu un brīvostu kapitālsabiedrību un pašvaldību pārskatu veidlapu paraugiem un to aizpildīšanas un iesniegšanas kārtību”.*Attiecīgi nepieciešams izstrādāt noteikumu projektu, precizējot terminu “uzkrātā attiecināmo izmaksu summa” un “līgums par paredzamo algu izmaksu veikšanu” pielietošanu atbilstoši jaunajam atbalsta veidam par ieguldījumiem paredzamajās algu izmaksās jaunradītajās darba vietās, kā arī papildinot iesniedzamās pārskatu veidlapas ar jaunām rindām katra ieguldījumu projekta izsekojamībai. **Par noteikumu projekta 1. punktu:**Lai samazinātu noteikumu projekta punktu skaitu, noteikumu projekta 1. punktā vienkopus ir noteikts, ka visā noteikumu projekta tekstā ir nepieciešams aizstāt vārdus “uzkrātā ieguldījumu summa” (attiecīgajā locījumā) ar vārdiem “uzkrātā attiecināmo izmaksu summa” (attiecīgajā locījumā).Līdz šim likumā “Par nodokļu piemērošanu brīvostās un speciālajās ekonomiskajās zonās” tika lietots termins “uzkrātā ieguldījumu summa” attiecībā par ieguldījumiem, savukārt jaunais atbalsts nosaka lietot terminu “uzkrātā attiecināmo izmaksu summa”, kas apzīmē uzkrāto ieguldījumu un paredzamo algu izmaksu summu. Uzkrātā ieguldījumu summa attiecas uz visām zonas kapitālsabiedrībām vai licencētām kapitālsabiedrībām saskaņā ar noslēgtajiem līgumiem par ieguldījumu veikšanu, savukārt, uzkrātā paredzamo algu izmaksu summa attiecas tikai uz Latgales, Rēzeknes un Liepājas SEZ kapitālsabiedrībām saskaņā ar noslēgtajiem līgumiem par paredzamo algu izmaksu veikšanu.**Par noteikumu projekta 2. punktu:**Noteikumu projekta punktos ir minēti skaidrojumi, kādā veidā jāaizpilda 1. pielikums “Pārskats par uzkrāto tiešo nodokļu atlaižu summu par uzkrāto attiecināmo izmaksu summu, par saņemto atbalstu sākotnējo ieguldījumu veikšanai un uzņēmuma ienākuma nodokļa atlaidi taksācijas periodā” (turpmāk – 1. pielikums). 1. pielikuma 1. rindā jānorāda uzkrāto attiecināmo izmaksu summu, izņemot uzkrāto attiecināmo izmaksu summas lielajiem ieguldījumu projektiem, bet ietverot kapitālsabiedrības ieguldījumus, kas veikti, sākot ar gadu, kurā noslēgts līgums par ieguldījumu veikšanu ar zonas vai brīvostas pārvaldi (Ventspils brīvostas licencētai kapitālsabiedrībai – ar gadu, kad stājies spēkā likums "Par nodokļu piemērošanu brīvostās un speciālajās ekonomiskajās zonās"), līdz taksācijas periodam (ieskaitot), par kuru tiek aprēķināti attiecīgie ieguldījumi. 1.1. rindā norāda, cik no kopējās summas ir ieguldījumi saskaņā ar līgumiem par ieguldījumu veikšanu, kas noslēgti līdz 2014. gada 30. jūnijam, un 1.2. rindā norāda, cik no kopējās summas ir ieguldījumi saskaņā ar līgumiem par ieguldījumu vai paredzamo algu izmaksu veikšanu pēc 2014.gada 1.jūlija. Informāciju norāda par katru konkrētu ieguldījumu projektu, norādot katra ieguldījumu projekta nosaukumu un ieguldījumu summu atsevišķi.*Skaidrojums:*Veikts precizējums, ka 1. pielikuma 1. rindā pie uzkrātās attiecināmās izmaksu summas jānorāda ieguldījumi saskaņā ar noslēgtajiem līgumiem par ieguldījumu veikšanu (līdz 2014. gada 1. jūnijam) un ieguldījumi saskaņā ar noslēgtajiem līgumiem par ieguldījumu vai paredzamo algu izmaksu veikšanu (pēc 2014. gada 1. jūlija). Atsevišķi noteikumu projektā ir izdalīta informācija, kas jānorāda 1.1. un 1.2. rindā. Līdz 2014. gada 30. jūnijam ir norādāmi ieguldījumi saskaņā ar noslēgtajiem līgumiem par ieguldījumu veikšanu, ņemot vērā, ka līdz minētajam laika periodam nav attiecināms jaunais atbalsta veids, bet pēc 2014. gada 1. jūlija – ieguldījumi saskaņā ar noslēgtajiem līgumiem par ieguldījumu vai paredzamo algu izmaksu veikšanu, jo attiecināms esošais atbalsta veids par ieguldījumiem pamatlīdzekļos (par materiālajiem un nemateriālajiem ieguldījumiem) un no grozījumu likumā “Par nodokļu piemērošanu brīvostās un speciālajās ekonomiskajās zonās” un Latgales speciālās ekonomiskās zonas likumā spēkā stāšanās brīža – jaunais atbalsta veids par ieguldījumiem paredzamajās algu izmaksās jaunradītajās darba vietās. **Par noteikumu projekta 3. punktu:**1. pielikuma 2.1., 2.2., 2.3., 2.4., 2.5. un 2.6. rindā jānorāda procentus no uzkrātās attiecināmo izmaksu summas, kādi piemērojami saskaņā ne tikai ar noslēgtajiem līgumiem par ieguldījumu veikšanu, bet arī noslēgtajiem līgumiem par paredzamo algu izmaksu veikšanu. Vienlaikus noteikumu projekts ir papildināts ar jaunām 2.4.1., 2.4.2., 2.4.3., 2.5.1., 2.5.2., 2.5.3., 2.6.1., 2.6.2. un 2.6.3. rindām, kurās norāda informāciju par katru konkrētu ieguldījumu projektu – ieguldījumu projekta nosaukumu un maksimāli piemērojamo tiešo nodokļu atlaižu summu atsevišķi.*Skaidrojums:*Uzkrāto attiecināmo izmaksu summu veido uzkrāto ieguldījumu un ieguldījumu rezultātā radītā paredzamo algu izmaksu summa. Lai nodrošinātu izsekojamību katram konkrētam ieguldījumu projektam, papildu rindās norāda informāciju par katru konkrētu ieguldījumu projektu – katra ieguldījumu projekta nosaukumu un maksimāli piemērojamo tiešo nodokļu atlaižu summu atsevišķi.**Par noteikumu projekta 4. punktu:**Līdzīgi kā noteikts noteikuma projekta 3. punktā, arī attiecībā par lielajiem ieguldījumu projektiem 3.1. rindā jānorāda uzkrātā attiecināmo izmaksu summa attiecībā uz līgumiem par ieguldījumu veikšanu, kas noslēgti līdz 2014. gada 30. jūnijam, un 3.2. rindā jānorāda uzkrātā attiecināmo izmaksu summa attiecībā uz līgumiem par ieguldījumu vai paredzamo algu izmaksu veikšanu pēc 2014. gada 1. jūlija.*Skaidrojums:*Jaunais atbalsts veids par ieguldījumiem paredzamajās algu izmaksās jaunradītajās darba vietās ir attiecināms arī uz Latgales, Rēzeknes un Liepājas SEZ kapitālsabiedrību lielajiem ieguldījumu projektiem. **Par noteikumu projekta 5. punktu:**Līdzīgi kā noteikts noteikuma projekta 4. punktā, arī attiecībā par lielajiem ieguldījumu projektiem 4.1., 4.2., 4.3., 4.4., 4.5. un 4.6. rindā jānorāda procentus no uzkrātās attiecināmo izmaksu summas, kādi piemērojami saskaņā ar noslēgtajiem līgumiem par ieguldījumu vai paredzamo algu izmaksu veikšanu.*Skaidrojums:* Uzkrāto attiecināmo izmaksu summu arī Latgales, Rēzeknes un Liepājas SEZ kapitālsabiedrību lielajiem ieguldījumu projektiem veido uzkrāto ieguldījumu un ieguldījumu rezultātā radītā paredzamo algu izmaksu summa. **Par noteikumu projekta 6. punktu:**1. pielikuma 5. rindā ir nepieciešams norādīt uzņēmumu ienākuma nodokļa (turpmāk – UIN) summu, kuru kapitālsabiedrība pārskata gadā ir aprēķinājusi par dividendēm, kas iegūtas no darbībām likumā "[Par nodokļu piemērošanu brīvostās un speciālajās ekonomiskajās zonās](https://likumi.lv/ta/id/33419-par-nodoklu-piemerosanu-brivostas-un-specialajas-ekonomiskajas-zonas)" noteiktajās atbalstāmajās nozarēs un kuru var samazināt par UIN atlaidi saskaņā ar likumu "Par nodokļu piemērošanu brīvostās un speciālajās ekonomiskajās zonās".*Skaidrojums:* 1. pielikuma 5. rindā norādītā UIN summa ir par dividendēm, kas iegūtas no darbībām likumā "[Par nodokļu piemērošanu brīvostās un speciālajās ekonomiskajās zonās](https://likumi.lv/ta/id/33419-par-nodoklu-piemerosanu-brivostas-un-specialajas-ekonomiskajas-zonas)" noteiktajās atbalstāmajās nozarēs, tādā veidā nepieļaujot, ka tiešo nodokļu atvieglojumi varētu tikt piemēroti par darbībām, kas veiktas neatbalstāmajās nozarēs.**Par noteikumu projekta 7., 8., 9. un 10. punktu:**1. pielikuma 9. rinda ir papildināta ar jaunām 9.1., 9.2. un 9.3. rindām, kurās norāda informāciju par katru konkrētu ieguldījumu projektu, norādot katra ieguldījumu projekta nosaukumu un summu atsevišķi (saistībā ar kopējo piemērojamo tiešo nodokļu atlaižu summu uzkrātajām attiecināmajām izmaksām). Līdzīgi ir veikti papildinājumi attiecībā uz 1. pielikuma 10. un 11. rindu (saistībā ar taksācijas periodā maksimāli piemērojamo tiešo nodokļu atlaižu summu). *Skaidrojums:* Lai nodrošinātu izsekojamību katram konkrētam ieguldījumu projektam, papildu rindās jānorāda informācija par katru konkrētu ieguldījumu projektu – katra ieguldījumu projekta nosaukumu un summu atsevišķi. Vienlaikus noteikuma projekta punktos ir veikti redakcionāli precizējumi, vārdu “uzkrātajiem ieguldījumiem” aizstājot ar vārdu “uzkrātajām attiecināmajām izmaksām”, vārdu “apmēru” aizstājot ar vārdu “summu” un vārdu “uzkrāts” aizstājot ar vārdu “uzkrāta”.**Par noteikumu projekta 11. punktu:**1. pielikuma 12. rindā norāda uzkrāto tiešo nodokļu atlaižu summu, kuru kapitālsabiedrībai ir tiesības faktiski piemērot taksācijas periodā. 12.1., 12.2. un 12.3. rindā norāda informāciju par katru konkrētu ieguldījumu projektu – katra ieguldījumu projekta nosaukumu un summu atsevišķi. Savukārt 12.1.1., 12.1.2, 12.2.1., 12.2.2., 12.3.1. un 12.3.2. rindā norāda nekustamā īpašuma nodokļa (turpmāk – NĪN) atlaides un UIN atlaides summu sadalījumā pa ieguldījumu projektiem.*Skaidrojums:* Ņemot vērā, ka ar grozījumiem likumā “[Par nodokļu piemērošanu brīvostās un speciālajās ekonomiskajās zonās](https://likumi.lv/ta/id/33419-par-nodoklu-piemerosanu-brivostas-un-specialajas-ekonomiskajas-zonas)”, kas stājās spēkā 2020. gada 11. jūnijā, ir izslēgts 10. un 11. pants, nepieciešams dzēst atsauces uz norādītajiem likuma pantiem.Skaidrojam, ka ar 1. pielikuma 12. rindas papildu rindām tiktu noteikta faktiski piemērotā tiešo nodokļu atlaide pa ieguldījumu līgumiem un nodokļa veidiem. Tādā veidā VID būs iespēja konstatēt, uz kuru no ieguldījumu projektiem attiecas attiecīgā piemērotā tiešo nodokļu atlaide, nodrošinot izsekojamību par izmantoto tiešo nodokļu atlaižu apmēriem pa ieguldījumu projektiem. Vienlaikus uzmanība ir vēršama uz to, ka informāciju par attiecīgā UIN samaksas termiņu VID būs iespējams iegūt no kapitālsabiedrības iesniegtajām deklarācijām. Savukārt attiecībā uz NĪN samaksas termiņu VID būs iespējams iegūt informāciju atbilstoši likumā ”[Par nekustamā īpašuma nodokli](https://likumi.lv/ta/id/43913-par-nekustama-ipasuma-nodokli)” noteiktajam.**Par noteikumu projekta 12. punktu:**1. pielikuma 14. rindā ir precizēta formula, ka atlikušo tiešo nodokļu atlaižu summu, kuru kapitālsabiedrība varēs izmantot nākamajos taksācijas periodos, aprēķina kā taksācijas periodā maksimāli piemērojamās tiešo nodokļu atlaižu summas (11. rinda) un faktiski piemērojamās tiešo nodokļu atlaižu summas taksācijas periodā (12. rinda) starpību. Vienlaikus ir veikts papildinājums ar jaunām 14.1., 14.2. un 14.3. rindām, kurās jānorāda informācija par katru konkrētu ieguldījumu projektu, norādot katra ieguldījumu projekta nosaukumu un summu atsevišķi. *Skaidrojums:* Formulas precizējums izriet no tā, ka atlikusī tiešo nodokļu atlaižu summa ir rēķināma no maksimāli piemērojamās tiešo nodokļu atlaižu summas (11. rinda) un faktiski piemērojamās tiešo nodokļu atlaižu summas (12. rinda) starpības. Savukārt, rindu papildināšana nodrošinās izsekojamību katram konkrētam ieguldījumu projektam.**Par noteikumu projekta 13. punktu:**Ņemot vērā precizējumus 2. pielikuma “Pārskats par nekustamā īpašuma nodokļa atlaižu piemērošanu taksācijas periodā” (turpmāk – 2. pielikums) tabulā, attiecīgi nepieciešami skaidrojumi, kādā veidā ir aizpildāmas 2. pielikuma tabulas ailes. * 2. ailē norāda informāciju par katru konkrētu ieguldījumu projektu, norādot katra ieguldījumu projekta nosaukumu;
* 3. ailē norāda aprēķināto NĪN bez atlaižu piemērošanas saskaņā ar likumu "[Par nekustamā īpašuma nodokli](https://likumi.lv/ta/id/43913-par-nekustama-ipasuma-nodokli)";
* [4.](https://likumi.lv/ta/id/43913-par-nekustama-ipasuma-nodokli#p3) ailē norāda saskaņā ar likuma "Par nodokļu piemērošanu brīvostās un speciālajās ekonomiskajās zonās" [6. panta](https://likumi.lv/ta/id/43913-par-nekustama-ipasuma-nodokli#p6) pirmo daļu aprēķināto NĪN atlaidi;
* 5. ailē norāda saskaņā ar likuma "Par nodokļu piemērošanu brīvostās un speciālajās ekonomiskajās zonās" [6. panta](https://likumi.lv/ta/id/43913-par-nekustama-ipasuma-nodokli#p6) otro daļu pašvaldības piešķirto NĪN atlaidi;
* 6. ailē norāda saskaņā ar likuma "Par nodokļu piemērošanu brīvostās un speciālajās ekonomiskajās zonās" [6.](https://likumi.lv/ta/id/43913-par-nekustama-ipasuma-nodokli#p6) panta 2.1 daļu pašvaldības samazināto NĪN atlaidi;
* [7.](https://likumi.lv/ta/id/43913-par-nekustama-ipasuma-nodokli#p7) ailē norāda likumā "Par nodokļu piemērošanu brīvostās un speciālajās ekonomiskajās zonās" piemērojamo pašvaldības piešķirto NĪN atlaidi sadalījumā pa ieguldījumu projektiem. Pašvaldībai, balstoties uz kapitālsabiedrības sniegto informāciju, ir jānorāda piešķirtās NĪN atlaides sadalījums pa ieguldījumu projektiem;
* 8. ailē norāda budžetā papildus iemaksājamo NĪN summu par visiem ieguldījumu projektiem kopā.

*Skaidrojums:*Precizējumi 2. pielikuma tabulā ir nepieciešami, lai nodrošinātu izsekojamību katram konkrētam ieguldījumu projektam, papildu rindās norāda informāciju par katru konkrētu projektu, norādot katra projekta nosaukumu un summu atsevišķi. Tabula ir papildināta ar jaunu aili “Ieguldījumu projekta nosaukums”, veikts precizējums ailē “Pašvaldības piešķirtā nodokļa atlaide”, nosakot “Pašvaldības piešķirtā nodokļa atlaide pa ieguldījumu projektiem”, kā arī svītrojot atsauci uz likuma “Par nodokļu piemērošanu brīvostās un speciālajās ekonomiskajās zonās" 10. pantu, jo šāds pants likumā “ Par nodokļu piemērošanu brīvostās un speciālajās ekonomiskajās zonās" ir dzēsts. Pārējās 2. pielikuma tabulas ailes pēc būtības netiek mainītas.**Par noteikumu projekta 14. punktu:**Noteikumu projekta punkts ir izstrādāts ar mērķi nodrošināt, lai VID rīcībā būtu informācija par iepriekšējiem pārskata gadiem gadījumā, ja iestātos nepieciešamība VID aprēķināt no kapitālsabiedrības atgūstamu nelikumīgu valsts atbalstu saskaņā ar Ministru kabineta 2020. gada 17. decembra noteikumiem Nr. 818 "Kārtība, kādā aprēķina un iekasē nelikumīgu valsts atbalstu un procentus" (turpmāk – MK noteikumi Nr. 818), ņemot vērā, ka pašlaik VID rīcībā nav informācijas par iepriekšējiem periodiem sadalījumā pa atsevišķiem ieguldījumu projektiem.Spēkā esošais normatīvais regulējums paredz, ka, lai VID varētu izpildīt MK noteikumu Nr. 818 6. punktā noteikto pienākumu, un, ņemot vērā MK noteikumu Nr. 818 7. punktā paredzēto iespēju VID vērsties pie konkrētās zonas vai brīvostas kapitālsabiedrības, lai informāciju saņemtu 10 darbdienu laikā, noteikumu projekta punkts paredz daudz ilgāku laiku kapitālsabiedrībām informācijas sagatavošanai pa atsevišķiem ieguldījumu projektiem (līdz 2022. gada 30. aprīlim). Papildus attiecībā uz tiesiskās paļāvības principa ievērošanu skaidrojam, ka tiesiskā paļāvība ir konstatējama, ja personai ir bijis uz ko paļauties, proti, iestādes skaidrs un beznosacījuma apsolījums, ja privātpersona uz šo apsolījumu ir paļāvusies un, ja privātpersonas paļāvība ir aizsardzības vērta (*Briede J. 10.panta komentārs. Grām.: Administratīvā procesa likuma komentāri. A un B daļa. Briede J. (Zin. red.) Rīga: Tiesu namu aģentūra, 2013, 167.–169.lpp.*). Ņemot vērā to, ka noteikumu projekta punkta mērķis nav nedz apšaubīt, nedz apstrīdēt kapitālsabiedrību iepriekš iesniegto pārskatu pareizību, bet gan iesniegt papildus informāciju par piešķirto tiešo nodokļu atvieglojumu sadalījumu pa ieguldījumu projektiem, tiesiskās paļāvības princips ir respektēts. Ar minēto normu arī tiek novērsts potenciāls slogs, kas iestātos, ja tiktu konstatēts nelikumīgs komercdarbības atbalsts vienā no kapitālsabiedrības ieguldījumu projektiem un kapitālsabiedrībai būtu pienākums nepieciešamo informāciju sniegt MK noteikumos Nr. 818 noteiktajos termiņos. Turklāt, ja nepieciešamā informācija netiktu sniegta, tad VID, balstoties uz tā rīcībā esošo informāciju (uzņēmuma iesniegtie pārskati), visdrīzāk pieņemtu, ka šajos pārskatos norādītās summas attiecas uz ieguldījuma projektu, kurā ir konstatēts nelikumīgs komercdarbības atbalsts, un veiktu nelikumīgā komercdarbības atbalsta apmēra aprēķinu, kas potenciāli varētu skart arī tos kapitālsabiedrības ieguldījumu projektus, kuros nav konstatēts nelikumīgs komercdarbības atbalsts. Līdz ar to ar noteikumu projektu paredzēts saprātīgs termiņš nepieciešamās informācijas iesniegšanai.Noteikumu projekta punkts paredz pienākumu kapitālsabiedrībām iesniegt VID papildus informāciju par attiecīgo taksācijas periodu atbilstoši šo noteikumu 2. punktā noteiktā pārskata formai pie nosacījuma, ja:* kapitālsabiedrība 2012., 2013., 2014., 2015., 2016., 2017., 2018., 2019., 2020. un 2021. gada taksācijas periodā ir faktiski saņēmusi tiešo nodokļu atvieglojumus un
* kapitālsabiedrībai noslēgts vairāk kā viens līgums par ieguldījumu veikšanu vai paredzamo algu izmaksu veikšanu.

Noteikumu projekta punktā noteiktie taksācijas periodi 2012. – 2021. gadam, par kuriem ir iesniedzama VID papildus informācija saistīta ar Komercdarbības atbalsta kontroles likuma 18. panta devītā daļā un 20. panta devītā daļā noteiktā noilguma termiņa (10 gadi no komercdarbības atbalsta piešķiršanas dienas) piemērošanu. Tādā veidā kapitālsabiedrībām nav nepieciešams papildus iesniegt informāciju par periodu, kas pārsniedz noteikumu projekta punktā noteikto periodu, proti, līdz 2011. gadam (ieskaitot).**Par noteikumu projekta 15. un 16. punkts:**Precizējumi vai papildinājumi 1. un 2. pielikumā izriet no veiktajiem precizējumiem vai papildinājumiem noteikuma projekta 1. – 13. punktos.  |
| 3. | Projekta izstrādē iesaistītās institūcijas un publiskās personas kapitālsabiedrības | VID, Finanšu ministrija, Satiksmes ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | SEZ kapitālsabiedrības un licencētās kapitālsabiedrības.  |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums administratīvo slogu palielinās:* SEZ kapitālsabiedrībām, licencētām kapitālsabiedrībām, gadījumā, ja būs nepieciešams iesniegt VID papildu informāciju par noteiktajiem taksācijas periodiem 2012. – 2021. gadam;
* VID, lai nodrošinātu piešķirto tiešo nodokļu atlaižu izsekojamību katram konkrētam kapitālsabiedrības ieguldījumu projektam.
 |
| 3. | Administratīvo izmaksu monetārs novērtējums | Projekts šo jomu neskar. |
| 4.  | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |
| Rādītāji |
|  | 2021 | 2022 | 2023 | 2024 |
|  | saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | -71 373,06 | 0 | 0 | 0 | 0 | 0 |
| 2.1. valsts pamatbudžets | 0 | -71 373,06 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -71 373,06 | 0 | 0 | 0 | 0 | 0 |
| 3.1. valsts pamatbudžets | 0 | -71 373,06 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 | 0 | 0 | 0 |
| 5.2. speciālais budžets | 0 | 0 | 0 | 0 | 0 | 0 | 0 |
| 5.3. pašvaldību budžets | 0 | 0 | 0 | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  |
| 6.1. detalizēts ieņēmumu aprēķins |  |
| 6.2. detalizēts izdevumu aprēķins | Lai administrētu jauno atbalsta pasākumu ir nepieciešams pilnveidot VID informācijas sistēmu (turpmāk - VID IS). Izmaksas izmaiņu realizācijai sistēmās VID IS tiek plānotas 71 373,06 EUR, tajā skaitā:

|  |  |  |  |
| --- | --- | --- | --- |
| VID IS nosaukums | Izmaksas cilvēkdienās (c/d) | Vienas c/dcena EUR | IzmaksasEUR ar PVN |
| Elektroniskās deklarēšanas sistēma (EDS) | 74 | 490,05 | 36 263,70 |
| Nodokļu informācijas sistēma (NIS) | 64 | 453,75 | 29 040,00 |
| Datu noliktavas sistēma (DNS) | 12 | 505,78 | 6 069,36 |

Nepieciešamie finanšu līdzekļi izmaiņu veikšanai VID IS tiks nodrošināti no VID dotācijas budžetā piešķirtā finansējuma. |
| 7. Amata vietu skaita izmaiņas | Projekts šo jomu neskar. |
| 8. Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projekta izstrādi publicēta VARAM tīmekļvietnē http://www.varam.gov.lv sadaļā „Sabiedrības līdzdalība” – „Normatīvo aktu projekti” – „[Normatīvo aktu projekti reģionālās politikas jomā](http://www.varam.gov.lv/lat/likumdosana/normativo_aktu_projekti/regionalas_politikas_joma/)”.Līdz ar to sabiedrības pārstāvji varēja līdzdarboties projekta izstrādē, rakstveidā sniedzot viedokļus par noteikumu projektu. Tāpat sabiedrības pārstāvji varēs sniegt viedokļus par projektu pēc tā izsludināšanas Valsts sekretāru sanāksmē.  |
| 2. | Sabiedrības līdzdalība projekta izstrādē | Informācija par noteikumu projektu 2020.gada 3. jūnijā ir publicēta VARAM tīmekļvietnē sadaļā „Sabiedrības līdzdalība” – „ Normatīvo aktu projekti” – „[Normatīvo aktu projekti reģionālās politikas jomā](http://www.varam.gov.lv/lat/likumdosana/normativo_aktu_projekti/regionalas_politikas_joma/)” (adrese[[1]](#footnote-2)) un 2020. gada 4. jūnijā Ministru kabineta tīmekļvietnē sadaļā “Valsts kanceleja” – “Sabiedrības līdzdalība” (adrese[[2]](#footnote-3)). Viedokļu iesniegšanas termiņš – 2020. gada 18. jūnijs. |
| 3. | Sabiedrības līdzdalības rezultāti | Priekšlikumi vai iebildumi nav saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | SEZ kapitālsabiedrības un licencētās kapitālsabiedrības, VID. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Vides aizsardzības un reģionālās

attīstības ministra p. i.

aizsardzības ministrs A. Pabriks

Kamoliņa 66016763

Maija.Kamolina@varam.gov.lv

1. <http://www.varam.gov.lv/lat/lidzd/pazinojumi_par_lidzdalibas_iesp/?doc=28658> [↑](#footnote-ref-2)
2. <https://www.mk.gov.lv/content/ministru-kabineta-diskusiju-dokumenti> [↑](#footnote-ref-3)